બોર્ડર પર મીઠા પાણીનો સ્ત્રોત અંગે વાત કરતા આગળ ડૉ. ઠક્કર કહે છે, ‘આ અહેવાલો વાંચતા મને વિચાર આવ્યો કે આના કરતાં કચ્છના રણમાં રહેલા નરા કે સરસ્વતીના જૂના પ્રવાહ ઉપર પાતાળકૂવા કરવામાં આવે તો બોર્ડર ઉપર, ઝીરો પોઇન્ટ પર ઓછા ખર્ચે સૈનિકોને શુદ્ધ પાણી મળી રહે. નદીની રેખા પર ૧૦ કિલોમીટરના બફર વિસ્તારમાં પાતાળકૂવા ગાળવામાં આવે તો ચોક્કસ પાણી મળે.’ તાજેતરમાં જ હરિયાણામાં સરસ્વતી હેરિટેજ બોર્ડ અને સેન્ટર ફોર એક્સલન્સ ઇન સરસ્વતી દ્વારા ઇન્ટરનેશનલ કોન્ફરન્સનું આયોજન કર્યું હતું અને તેમાં વ્યાખ્યાન માટે ડૉ. પ્રભુ ઠક્કરને આમંત્રિત કરવામાં આવ્યા હતા.